Ануфрый Мацвеевіч Наркевіч-Ёдка

Ануфрый Мацвеевіч Наркевіч-Ёдка (нар. каля 1776) — дзяржаўны службовец.

 Біяграфія 
Паходзіў са шляхецкага роду Наркевічаў-Ёдкаў герба «Ліс». Нарадзіўся ў сям’і Мацея Наркевіча-Ёдкі і Францішкі з Цвіркаў (пам. паміж 1790 і 1796).

Столаначальнік Нясвіжскага ніжняга земскага суда (1796), калежскі актуарый (адстаўка з Мінскага губернскага праўлення ад 07.09.1798), загадчык архіва князёў Радзівілаў у г. Нясвіжы.

27 мая 1805 года набыў у стражніка сталовіцкага Гераніма Мітарноўскага падданага Паўла Грышэўскага, 12(19?) сакавіка 1817 года набыў на аўкцыёне маёнтак Цна Мінскага павета Вінцэнта Талочкі, валодаў маёнткам Лапухі Ігуменскага павета з 309 падданымі (паводле дэкрэта Радзівілаўскай камісіі ад 07.07.1823).

Суддзя межавы (1814—1820), харужы (на 1830—1832), маршалак павятовы ігуменскі ў 1832—1835 годзе.

Рабіў вывад шляхецтва ў 1802 і 1824 гадах.

 Узнагароды 
Кавалер ордэна Св. Станіслава 4-й ст.

 Сям’я 
У шлюбе з Петранэляй з Забелаў. Дзеці:
 Дамінік Аляксандр (1804 — да 1851). Жонка Юзэфа.
 Ян Тамаш Валерыян Северын (нар. 1809). Жонка Альжбета.
 Тамаш Міхал (1810 — пасля 1872). Жонка Тэафіла Пілецкая.
 Вільгельм Юльян (1811 — да 1839)
 Зянон Юльян Міхал (нар. 1816). Жонка Тэафіла.
 Антоні Стэфан Отан (1818 — паміж 1886 і 1888). Жонка Анэля Эстка.

 Літаратура 


Ануфрый Мацвеевіч